Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakitekoa ea zer etxebizitza-aukera eskainiko zaizkien beren etxebizitzak utzi beharko dituzten Castejongo 38 familiei.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Orain dela gutxi jakin dugu, Castejongo Udalaren eta prentsan agertutako informazioaren bidez, Castejonen 38 familiak bizi duten arazoa; izan ere, orain dela 20 urte babes ofizialaren araubidean eraikitako pisuen bloke bateko higiezina utzi beharko omen dute beren alokairu-kontratuaren indarraldia bukatzen dela-eta, babesaren indarraldia ere bukatu baita.

Badakigu egoerari konponbide bat bilatzeko elkarlanean ari direla Castejongo Udala, ukitutako bizilagunak, Erriberako Hipotekak Ukitutakoen Plataforma eta Nafarroako Gobernuko Lurralde Antolamenduko, Etxebizitzako, Paisaiako eta Proiektu Estrategikoetako Departamentua.

Azkenean ezin baldin bada ekidin pisua utzi behar izatea, Nafarroako Gobernuko Lurralde Antolamenduko, Etxebizitzako, Paisaiako eta Proiektu Estrategikoetako Departamentuak aurreikusita al dauka 38 familia horientzako etxebizitza-aukerarik? Ba al daki ea gure erkidegoko beste herri batzuetan berehala artatu beharreko antzeko beste kasurik ote dagoen, halako moduan non aurretiaz jorra baitaitezke konponbideak aipatutakoaren moduko egoerak ekiditeko?

Iruñean, 2019ko urriaren 31n

Foru parlamentaria: Marisa de Simón Caballero